paragraph_text: Lindenberg je također poznat po svojim političkim aktivnostima. Socijaldemokratskih je stavova i započeo je više projekata protiv neonacizma. Prije raspada Istočnog bloka imao je nekoliko zapaženih diskusija s vladom Istočne Njemačke. Za svoje aktivnosti na polju normalizacije aktivnosti između Istočne i Zapadne Njemačke odlikovan je 1989. Saveznim križem za osobite zasluge (njem. Bundesverdienstkreuz).